
Συντακτών Τ.Α.

ΔΕΛΤΙΟ ΤΥΠΟΥ

Ο πρόεδρος της ΚΕΔΚΕ κ. Νικήτας Κακλαμάνης, αμέσως μετά την ολοκλήρωση των εργασιών του ετήσιου Τακτικού Συνεδρίου της ΚΕΔΚΕ προέβη στην ακόλουθη δήλωση:

«Όπως  απέδειξε το αποτέλεσμα της ψηφοφορίας για τις κινητοποιήσεις,  η παράταξη της οποίας ηγούμαι είχε την μεγάλη πλειοψηφία  του Συνεδρίου. Παρά ταύτα, χάριν της ενότητας της Τοπικής Αυτοδιοίκησης - η οποία στη παρούσα συγκυρία καθίσταται  κρίσιμη και επιβεβλημένη - δέχθηκα να ενσωματωθούν  στο Προοίμιο της Απόφασης του ετήσιου τακτικού Συνεδρίου της ΚΕΔΚΕ  θέσεις   του «Αυτοδιοικητικού Κινήματος»,  όπως αυτή  που αναφέρεται στο περί «άδοξου τέλους  της διοικητικής μεταρρύθμισης», την οποία και δεν ενστερνίζομαι .
Αναρωτιέμαι λοιπόν από πού προκύπτει ότι το σύνολο των αιρετών υιοθέτησε την παραπάνω άποψη του «Αυτοδιοικητικού Κινήματος», αφού ούτε καν το σύνολο την μειοψηφίας την υιοθέτησε . 
Όπως είναι γνωστό στο συνέδριο διαμορφώθηκαν  τρεις γραμμές και τρεις τάσεις (κι αν δεν απατώμαι η κ. Ζερβάκη, που ανήκει στην παράταξη του κ. Π.  Κουκουλόπουλου  ήθελε να καταθέσει ,την τελευταία στιγμή δικό της ξεχωριστό ψήφισμα). 
Κατόπιν τούτου οι χαρακτηρισμοί  του κ. Κουκουλόπουλου  γίνονται για εσωτερική κατανάλωση και δεν ανταποκρίνονται στην πραγματικότητα».
ΓΡΑΦΕΙΟ ΤΥΠΟΥ
